Anzix – Huppa.hu
Home / VÉLEMÉNY / Anzix
2017/11/22	VÉLEMÉNY, VÉLEMÉNY - BELPOLITIKA
Kedves Dúró Dóra, én írok Önnek, nem mond ez eleget?
Ja, mert maga írt ma nekem, de legalább háromszor.
Szerencsére csak postai úton, így két kedves anzixát sikerült kidobnom, egyet megőriztem kicsiny, selyembe kötött, csipkés emlékkönyvem számára.
Nagy megtiszteltetés az nékem, szegény, kétkezi büdös zsidónak, hogy az Ön levelét dobják a postaládámba. Ráadásul hármat is. Ebből arra gondolok, hogy fontos lehetek önnek valamiért.
Vagy a postás akarta gyorsan letudni.
De, my dear, mit ír Ön nekem?
Azt, hogy nálunk, a nyóckerben kíván országgyűlési mandátumot szerezni. Kérem, édes hölgy, gondosan áttanulmányoztam iratát, és úgy látom, hogy a három bekezdésnyi szöveg valóságos világrekord, ugyanis egy szem gondolat nem sok, annyi sincs benne. Nagyobb panelrengeteg, mint Peking egy kisebb, alig harmincmilliós külvárosa.
Ámde felhívnám kedves figyelmét egy apró ténykörülményre.
Emez irat – melyből három is a postaládámba került, szerencsétlen felekezeti okok miatt, meglehet, remélem, szerencsésebb származású lakótársaim nem kaptak belőle ötöt, bár lehet, random alapú az egész – merített, fényezett finn papírból készült, a legmodernebb ofszetnyomással. Ez pillanatnyilag Szlovákiában a legolcsóbb. De maradjunk a papírnál.
Édes hölgy, tudtommal az Önök (Szándékos a nagy „Ö”, a seggfejség része) pártja nagyon kedveli a környezetvédelmet, amennyiben kutyulikról és ciculikról van szó. Kalandos életem úgy alakult, hogy megtanultam: a fácskák is ugyanolyan fontosak, és minden egyéb élőlény is, de most a fácskákról beszélünk.
A mi házunkban, három emeleten lakik egy csomó ember.
Mindegyik kapott három-öt ilyen kedves, értelmetlen, neonáci anzixot.
Amennyire én a modern papíripart ismerem, ez minimum három fa volt. Egy házra levetítve.
És piszok nagy a nyócker, ezért a marhaságért ki kellhetett irtani egy erdőt.
Ja, hát így megy ez, demagóg vagyok. Maradok is.
Dear lady: kidobott pénz.
Kiirtott erdő.
Ez a „remény, rend, biztonság”, amit Ön kínál (továbbra is gúny).
Aki ma kivágat egy erdőt a kampány kedvéért, az holnap feléget egy várost is.
Ez mondjuk a többi pártra is érvényes.
Maradtam őszinte ellensége, jó kutyulizást kívánva:
Dúró Dóra Jobbik	2017-11-22